open-index/open-wikipedia-markdown huggingface dataset:
לחיים חסידים

**לחיים חסידים** הוא אלבום של יוסף משה כהנא, הכולל ניגונים חסידיים, שירי גראמען בשפת היידיש ושירים בסוגת המוזיקה החסידית.

באלבום משתתפים הזמרים: זאנוויל ויינברגר, יהושע בערקוי, אהרלה סמט, יעקב יהודה דסקל, וועלוול פלדמן, אייזיק האניג, משה דמן ויוסף משה כהנא. לצד חברי מקהלה וחברי מקהלת ילדים.

את העיבוד וההפקה מבצע ר' יוסף משה כהנא וחברת לחיים הפקות. את העיבוד הקולי מבצע הרשי בריסק.

השיר הפותח את האלבום **לחיים חסידים** זכה למספר גרסאות כיסוי בהם באלבום פרויקט X של אלי מרקוס וארי היל בהפקתו של יוחי בריסקמן. השיר **רשב"י** זכה להצלחה רבה ושרים אותו במסגרת ההילולא המסורתית של רבי שמעון בר יוחאי בל"ג בעומר במירון, השיר זכה לגרסת כיסוי על ידי אהרלה סמט.

## רשימת רצועות

## השתתפו בהקלטות
### זמרים
זאנוויל ויינברגר, יהושע בערקוי, אהרלה סמט, יעקב יהודה דסקל, וועלוול פלדמן, אייזיק האניג, משה דמן ויוסף משה כהנא.

### חברי מקהלה
מיכאל וויינברגר, יוסי וויינברגר, יעקב רוטבלט, סיני ברמץ, שמוליק גאלדשטיין, ישראל פריילעך

### מקהלת ילדים
#### סולנים
מוישי ברוין, יוסי גאלדמינצער, שמואלי סיגל, יהושע'לע עסטרייכער, ארי כוואן

#### מקהלה
**מקהלת שבח** של יוסי גליק: יצחק ראזנבלום, שלמי ברוין, שלמי שווארץ, מושי קויפמאן, יוסי ברייער, הערשי פרידער, נחום טוווערסקי, יעקב גרשון ראזענפעלד, דוד פעדער, שמילי סיגל, שמילי גאלדקלאנג, יחיאל אהרן איינהארן, נחום שפיטצער, יצחק שווארץ, פנחס קויפמאן, מיכל ניצלעך, מאטי גאלדמינצער, אנשי זילבערמאן, חנינא ראזנבערג, דוד פרידמאן, נחמן איינהארן, דוד שפיטצער, מאיר גליק, הערשי ברוין, אברהם לאנגסאם, מענדי גרין, ברוך דוד פערלמאן, מאיר ברילאווסקי, מיכל שווארץ, חנינא טווערסקי, אברמי גליק, מענדי בייער

מקהלת מוישי קרויס: אברמי כהנא, אשי שטאל, ברוך כוואן, יודי סאלאמאן, מנדי דייטש, מנדי קעלנער, שמשי קרויס, שיע'לע בערגער, שלום לויפער

## קישורים חיצוניים
* 

קטגוריה:אלבומים חסידיים
קטגוריה:אלבומים בעברית
קטגוריה:אלבומים ביידיש
קטגוריה:אלבומי חברת לחיים הפקות
אנפת אגם

[ממוזער|אנפית סוף עם [נטרפים|טרף בפארק ראש ציפור, תל אביב, ישראל]]
**אנפת אגם** (שם מדעי: *Ardeola*; משמעות השם מלטינית: "אנפה קטנה") הוא סוג של עופות ממשפחת האנפתיים החיים לאורך דרום ודרום-מזרח אסיה ואפריקה שמדרום לסהרה וכן במדגסקר. המין אנפית סוף מצויה גם בדרום אירופה וכן בישראל. בני סוג זה דומים במראם מעט לאנפית או לאנפית בקר, אך בעלי צוואר מעט יותר ארוך.

אנפות אלה הן קטנות יחסית, באורך של 40 עד 50 ס"מ ועם מוטת כנפיים של 80 עד 100 ס"מ. הן בעלות צוואר קצר ומקור צהוב ארוך כשהגוף חום או חום בהיר ולרוב מפוספס לאורך החזה. אנפות אלה חיות לרוב ליד ביצות ומקווי מים עומדים ומחפשות בהם טרף של דגים וחרקים. הן מקננות בין העצים בקבוצות גדולות של אנפות.

## מינים
* אנפית סוף הודית (*Ardeola grayii*)
* אנפית סוף (*Ardeola ralloides*)
* אנפית סוף סינית (*Ardeola bacchus*)
* אנפית סוף ג'אווה (*Ardeola speciosa*)
* אנפית סוף מלגשית (*Ardeola idae*)
* אנפה אדמונית-בטן (*Ardeola rufiventris*)

## קישורים חיצוניים

קטגוריה:בעלי חיים שתוארו ב-1822
קטגוריה:טקסונים שתוארו בידי פרידריך בויה
קטגוריה:אנפתיים
טירת ד'אוסה

**טירת ד'אוסה** (בצרפתית: **Château d'Ussé**) היא טירה הממוקמת בקצה יער שינון ומשקיפה על עמק האנדר שבמחוז אנדר ולואר, צרפת. הטירה, המפורסמת במראה הציורי והשלו שלה, הייתה אחת מכמה טירות שהיוו השראה לוולט דיסני ביצירת רבות מטירות סרטיו.

## היסטוריה
הטירה נבנתה לראשונה במאה ה-11 על ידי השליט הנורמני של אוסה, גולדן דה סאומור, שהקיף את שטח הטירה בטרסה גבוהה. הטירה הועברה לידי רוזנות דה בלואה, שבנתה אותה מחדש באבן.
[ממוזער|עצי [תפוז ניצבים באורנז'רי שבמרפסת הטירה.]]
במאה ה-15, הטירה ההרוסה של אוסה נרכשה על ידי ז'אן החמישי דה בוייל, גנרל בצבאו של שארל השביעי שהפך לסניור של אוסה ב-1431. דה בוייל החל לשקם את הטירה מחדש בשנת 1440; בנו אנטואן דה בוייל התחתן בשנת 1462 עם ז'אן דה ואלואה, בתם הביולוגית של שארל השביעי ואגנס סורל, שהביאה כנדוניה 40,000 אקו זהב. אנטואן היה שרוי בחובות כבדים ובשנת 1455, מכר את הטירה לז'אק ד'אספיני, בנו של שאמבלאן דוכס ברטאן ובעצמו שאמבלאן המלך; ד'אספיני בנה את הקפלה, שהושלמה על ידי בנו שארל בשנת 1612, בה הסגנון הגותי הלוהב עורבב עם מוטיבים חדשים מתקופת הרנסאנס.

במאה ה-17 הרס לואי הראשון דה ולונטינאיי, ראש משק בית המלוכה, חלק מהבניינים הצפוניים של הטירה על מנת לפתוח את החצר הפנימית לנוף הנשקף מן מרפסת הגן, אשר עיצובה מיוחס לאדריכל הנוף הידוע אנדרה לה נוטר. חתנו של ולונטינאיי היה המהנדס הצבאי סבסטיאן דה וובאן, שביקר בטירת ד'אוסה תכופות.

שארל פרו, מחברם של כמה מן האגדות המפורסמות ביותר כיום, ביקר לעיתים קרובות בטירה והיה אורח קבוע בה. טירת ד'אוסה היא זו שהביאה לו את ההשראה לטירה מהאגדה הקלאסית היפהפייה הנרדמת אותה כתב.

מאוחר יותר עברה הטירה לבית רוהן. בשנת 1802 נרכשה הטירה על ידי הדוכס דה דורס; כבר במרץ 1813 נערכו באוסה פגישות חשאיות בין קבוצה של נאמני בית בורבון, שנפגשו כדי לבחון את האפשרויות לעלייה מחודשת לשלטון של בית בורבון, בין המשתתפים נכללו אנשים כגון טרמויל, הדוכס לבית פיץ ג'יימס, הנסיך ז'ול דה פוליניאק, אנטואן-פרנסואה-קלוד פרנד, מונמורנסי והדוכס לבית דה רושפוקו. בטירה יעבוד מאוחר יותר הסופר פרנסואה-רנה דה שאטובריאן על ספר הזכרונות שלו "Mémoires d'Outre-Tombe" כאורח הדוכסית קלייר דה דוראס.

בשנת 1885 הורישה הרוזנת דה לה רוצ'אקליין את הטירה לאחיינה, הרוזן דה בלאקאס.

אוסה סווגה כאנדרטה היסטורית בשנת 1931 על ידי משרד התרבות הצרפתי.

## קישורים חיצוניים

## הערות שוליים

קטגוריה:צרפת: ארמונות
קטגוריה:ארמונות עמק הלואר
קרחון הובס (ארץ ויקטוריה)

**קרחון הובס** (באנגלית: **Hobbs Glacier**) הוא קרחון באזור חוף סקוט של ארץ ויקטוריה שבאנטארקטיקה.

הקרחון זורם לכיוון מזרח.

אורכו של הקרחון 13 קילומטרים; רוחבו של הקרחון בין 2 ל-4 קילומטרים.

הקרחון ממוקם 4 קילומטרים דרומית לקרחון בלו.

גובהו של הקרחון 313 מטרים מעל פני הים.

קרחון הובס נשפך אל מצר מקמרדו.

מפיהו של הקרחון זורם פלג הובס - של מי קרחון נמסים.

## היסטוריה
### גילוי ומיפוי הקרחון

הקרחון נחקר לראשונה על ידי המשלחת הלאומית האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.

במסגרת המשלחת הבריטית לאנטארקטיקה (משלחת טרה נובה) אשר חקרה את אנטארקטיקה בין השנים 1910–1913, אף היא בפיקודו של רוברט פלקון סקוט האזור נחקר בצורה יסודית יותר.

### מקור השם

סקוט נתן לקרחון את שמו.

סקוט קרא לקרחון על שם פרופסור ויליאם הרברט הובס (William H. Hobbs), מאוניברסיטת מישיגן שבעיר אן הרבור, במדינת מישיגן שבארצות הברית.

ויליאם הרברט הובס היה חוקר מוביל בתחום חקר הקרחונים.

## לקריאה נוספת

• C. J. BOWSER, T. A. RAFTER, R. F. BLACK, **[http://www.minsocam.org/MSA/OpenAccess_Publications/MSA_SP_3/MSA_SP3_261-272.pdf GEOCHEMICAL EVIDENCE FOR THE ORIGIN OF MIRABILITE DEPOSITS NEAR HOBBS GLACIER, VICTORIA LAND, ANTARCTICA]**, ineral. Soc. Amer. Spec. Pap. 3, 261-272 (1970)

## קישורים חיצוניים
* קרחון הובס באתר הסקר הגאולוגי של ארצות הברית
* קרחון הובס באתר הגאזט האנטארקטי של ממשלת ניו זילנד
* קרחון הובס באתר הגאזט האנטארקטי המשווה SCAR של ממשלת אוסטרליה
* מפת אזור קרחון הובס
* קרחון הובס באתר mindat

## הערות שוליים

הובס
הובס
דפנה בן נון

**דפנה בן נון** (נולדה ב-11 בספטמבר 1980) היא צלמת טבע ישראלית.

## ביוגרפיה
נולדה ב-11 בספטמבר 1980. בשל עיסוקיו של אביה כרופא נסעה בן נון בילדותה רבות ברחבי ישראל ואוסטרליה. למדה בתיכון בקיבוץ מעברות.

שירתה בתזמורת צה"ל. לאחר שירותה הצבאי שהתה באוסטרליה במשך שנה, ובשובה החליטה לעסוק בצילום. למדה באוניברסיטה הפתוחה וידאו, פוסט-פרודקשן, צילום ועריכה, וכן צילם סטודיו בטכניון.

ב-2011 זכה תצלום שצילמה, בו נראים לבנתנים משפריצים מים, בפרס חביב הקהל בתחרות צילום הטבע הבינלאומית של נשיונל ג'יאוגרפיק. ב-2012 הוצג צילום הלבנתנים, יחד עם צילום נוסף, בתערוכה של נשיונל ג'יאוגרפיק בסיאול שנקראה "The beautiful days".

ב-2017 התפרסם מיזם בו צילמה אמנים ואנשי תקשורת, בהם מיקי חיימוביץ', אלי פיניש, דביר בנדק וישראל אהרוני, עם המילה "סליחה" על זרועם, כביקורת על היחס לניצולי השואה בישראל.

ב-2018 זכה תצלום שצילמה, בו נראים בבונים בזימבבואה, לחשיפה תקשורתית רבה בשל דמיונו לסצנה מתוך הסרט המצויר מלך האריות.

ב-2020 הגישה פינה בתוכנית הטלוויזיה "פותחים יום", בה עסקה בצילום טבע ובעלי חיים. באותה שנה החלה לפרסם מדור קבוע במגזין נשיונל ג'יאוגרפיק קידס ישראל.

בנוסף לעיסוקה כצלמת טבע מנהלת בן נון עסק לצילום ילדים ומשפחות, מרצה על צילום ומדריכה בתחום צילום טבע ובעלי חיים.

ב-2024 נבחרה לצלמת הבית של נשיונל ג'יאוגרפיק ישראל.


Emperor penguins in Antarctica.jpg|
Belugas whales.jpg|
The "lion king" Baboons.jpg|



## קישורים חיצוניים

* 

* 

## הערות שוליים

קטגוריה:צלמות ישראליות
קטגוריה:צלמי טבע ישראלים
קטגוריה:בוגרי תיכון אזורי רמות חפר
קטגוריה:נגני תזמורת צה"ל
קטגוריה:מעברות (קיבוץ): אישים
קטגוריה:ישראליות שנולדו ב-1980
קטגוריה:ישראלים שנולדו ב-1980
אנפה מסורטטת אוסטרלית

**אנפה מסורטטת אוסטרלית** (שם מדעי: *Botaurus poiciloptilus*) היא מין של עוף מים מהסוג אנפה מסורטטת החיה בדרום אוסטרליה, טסמניה, ניו זילנד וקלדוניה החדשה. אנפה זו תוארה ב-1827 בידי החוקר הגרמני יוהאן גאורג ואגלר  וכיום מצויה בסכנת הכחדה בטבע.

## תיאור
אנפה זו דומה לאנפה המסורטטת הגדולה אך קטנה ממנה. היא מגיעה לאורך 650 עד 750 מ"מ, ללא דו-צורתיות זוויגית, אף שהזכר מעט יותר גדול. האנפה בעלת נוצות חומות-אפורות כהות ומסורטטות בצהוב, בעיקר לאורך החלק החיצוני של הכנפיים. הצוואר ואחורי הראש חומים והפנים לבנות אך בעלות פס חום אופקי היוצא מתחתית העיניים הצהובות עד לחזה. עור הפנים וכן הרגליים בעלי צבע ירוק כהה. המקור הארוך חום והחלק התחתון והגרון ירוק-צהוב. אנפה זו יכולה למתוח את צווארה לזווית ישרה כלפי מעלה, מה שמעניק לה הסוואה מוצלחת.

אנפה זו מצויה סמוך לקנים ולסוף באזורי סביבות או אחו גבוה ברחבי דרום אוסטרליה, טסמניה, ניו זילנד והאי Ouvéa שבקלדוניה החדשה. היא פעילת שעות בין ערביים המחפשת בסבך ובמים טרף של דגים כמו צלופחים, סרטנים, צפרדעים ומזון דומה.

אנפה זו מצויה בסכנת הכחדה באוסטרליה וניו זילנד, בעיקר עקב ייבוש ביצות טבעי (בעתות בצורת) ותעשייתי, הנעשה למטרות חקלאות. האנפה נדחקת מעוד שטחים ומחלקם אף נכחדה. כיום היא מוגנת בחוק האוסטרלי ונעשים ניסיונות לגדל אותה ולשמור על מספר ביצות בהם היא חיה.

## קישורים חיצוניים

## הערות שוליים

קטגוריה:טקסונים שתוארו בידי יוהאן גאורג ואגלר
קטגוריה:אנפתיים
קטגוריה:בעלי חיים שתוארו ב-1827
קטגוריה:אוסטרליה: עופות
קטגוריה:ניו זילנד: עופות
אנפה מסורטטת דרום-אמריקאית

**אנפה מסורטטת דרום-אמריקאית** (שם מדעי: *Botaurus pinnatus*) היא מין של עוף מים, מהסוג אנפה מסורטטת החיה באמריקה הדרומית, חלק מאמריקה המרכזית ובדרום מקסיקו. היא לרוב נחבאת אל הכלים, אך איננה מצויה בסכנה גדולה.

האנפה מגיעה לאורך 64 עד 76 ס"מ ומשקלה הממוצע הוא 554 עד 1,157 גרם. היא בעלת נוצות חומות-כתומות חיוורות ועליהם מסורטטים פסים צהובים-קרם. הבטן והחזה לבנים והכנפיים בעלות סרטוטים כהים יותר משל שאר הגוף. האנפה יכולה למתוח את צווארה מעלה כדי להסתוות בהצלחה. מקורה הארוך שחור ויכול להזדקף מעלה, הרגליים ורודות והעיניים צהובות.

האנפה נפוצה לאורך קנים וסוף לאורך אמריקה הטרופית, לאורך ביצות, נהרות ואגמים וכן בשדות בעלי צמחייה גבוהה כמו שדות אורז. היא חיה בגפה או בקבוצות קטנות ופעילה סמוך לזריחה ולשקיעה ומחפשת טרף קטן בין הצמחייה, אותו היא צדה ממארב. היא ניזונה לרוב מדגים, סרטנים, צפרדעים וזוחלים קטנים. בתורה היא עלולה להיטרף בידי עופות דורסים, לוטרות, חתוליים או תנינים ולהגנה היא מאמצת תנוחה רפויה זקופה, אשר מסווה אותה ביעילות.

## קישורים חיצוניים

## הערות שוליים

קטגוריה:טקסונים שתוארו בידי יוהאן גאורג ואגלר
קטגוריה:אנפתיים
קטגוריה:בעלי חיים שתוארו ב-1829
קטגוריה:אקוודור: עופות
נהרג בפעילות מבצעית

[ממוזער|[בתי הקברות הצבאיים של מדינת ישראל#בתי קברות צבאיים רגילים|בית העלמין הצבאי בקריית שמונה. כל החללים הקבורים בבית הקברות מוגדרים צבאית ככאלו שנהרגו בפעילות מבצעית.]]
[ממוזער|[בית הקברות הצבאי והאנדרטה האמריקניים בנורמנדי]]

**נהרג בפעילות מבצעית** הוא מונח המתאר אבדות בנפש הקשורות למילוי תפקיד בכוחות הביטחון.

ההגדרה כוללת לוחמים ותומכי לחימה שנהרגו בעת קרב או פעולה צבאית. לצד שמו של אדם שנהרג בפעולה במהלך מבצע מוסיפים סימן **†** (דקר) כדי לציין את מותו באותו אירוע או אירועים.

ההגדרה "נהרג בפעילות מבצעית" מציינת אדם שנהרג בפעולה בשדה הקרב ואילו "מת מפצעיו" מתייחסת למישהו שהספיק להגיע למתקן ולקבל טיפול רפואי אך מת.

הגדרה נוספת היא "לכאורה נהרג בפעילות מבצעית". מונח זה משמש לחייל שלא נמצא לאחר שוך הקרב, וסביר להניח שלא שרד. הגדרה זו אופיינית לקרבות ימיים או קרבות בסביבה עוינת אחרת שבה קשה להתחקות אחר גופות ולזהותן. הגדרה זו הייתה בשימוש נפוץ במלחמת העולם הראשונה, במהלכה נשלחו צבאות לשדות קרב מנותקים לוגיסטית.

## בנאט"ו
בנאט"ו משמש המונח "**מת מפצעיו בפעילות מבצעית**" (**DWRIA**, **D**ied of **W**ounds **R**eceived **i**n **A**ction) והגדרתו היא: לוחם שנהרג או מת עקב פציעותיו או סיבות אחרות לפני שהגיע למתקן טיפול רפואי או שקיבל עזרה מחיילים אחרים.

## בארצות הברית
בארצות הברית משמש המונח "**נהרג בפעילות מבצעית**" (באנגלית: **Killed in action** ובראשי תיבות **KIA**) כדי לתאר אבדות בנפש של לוחמים או כוח אדם שנגרמו על ידי כוחות אויב או בשוגג על ידי כוח עמית בעיצומו של קרב.

## בישראל

בישראל, חיילים שנהרגו מידי האויב הם בין האבדות בנפש הנכללות במונח "חלל מערכות ישראל", שכולל כל מי שמת במהלך שירותו או כתוצאה משירותו, ללא תלות בנסיבות המוות. המונח "נפל בקרב" מציין את אלה שנהרגו בפעילות מבצעית.

## בצרפת
בצרפת משתמשים במונח: Tué à l'ennemi (בתרגום חופשי: "נהרג על ידי האויב"). חייל יוגדר כך אם גופתו פונתה וזוהתה, או אם שני עדים מהלחימה העידו שאכן נהרג. אחרת, חייל שלא שב מוכרז כנעדר.

## ראו גם
* שבוי
* נפגע

## קישורים חיצוניים

* 

## הערות שוליים

קטגוריה:חללי קרבות
אנפיות

**אנפיות** (שם מדעי: Botaurinae) היא תת-משפחה קטנה של עופות מים ממשפחת האנפתיים הכוללת 3 סוגים: אנפית, אנפה מסורטטת והסוג היחידי אנפת זיגזג.

בני קבוצה זו כוללים את המינים הקטנים ביותר במשפחה והם לרוב נחבאים בין קנים או סוף בהם הם מוסווים מטורפים. הם חיים לאורך ביצות ושדות סבוכים ולחים, בהם הם צדים טרף של חרקים, דגים, דו-חיים וזוחלים קטנים. הם נוטים שלא לעופף ומושכים את ראשיהם אחורה תוך כדי תעופה, בדומה לרוב האנפות והשקנאים. אנפות אלה חיות לבדם או בזוגות בודדים ומטילות ביצים בקנים שסביב הקרקע או הקנים.

## מיון
*תת-משפחה **אנפות לילה** (Botaurinae)
**סוג ומין יחיד אנפת זיגזג (*Zebrilus undulatus*) 
**סוג אנפה מסורטטת (*Botaurus*)
***מין אנפה מסורטטת אמריקאית (*Botaurus lentiginosus*)
***מין אנפה מסורטטת דרום אמריקאית (*Botaurus pinnatus*)
***מין אנפה מסורטטת אוסטרלית (*Botaurus poiciloptilus*)
***מין אנפה מסורטטת גדולה (*Botaurus stellaris*)
***מין *Botaurus hibbardi* - נכחד
**סוג אנפית (*Ixobrychus*)
***מין אנפית גמדית (*Ixobrychus minutus*)
***מין אנפית שחורת-גב (*Ixobrychus dubius*)
***מין אנפית הקינמון (*Ixobrychus cinnamomeus*)
***מין אנפית מפוספסת-גב (*Ixobrychus involucris*)
***מין אנפית גמדית אמריקאית (*Ixobrychus exilis*)
***מין אנפית צהובה (*Ixobrychus sinensis*)
***מין אנפית פון-שרנק (*Ixobrychus eurhythmus*)
***מין אנפית ננסית (*Ixobrychus sturmii*)
***מין אנפית שחורה (*Ixobrychus flavicollis*)
***מין אנפית ניו זילנד (*Ixobrychus novaezelandiae*) - נכחד

## קישורים חיצוניים

* 

קטגוריה:בעלי חיים שתוארו ב-1850
קטגוריה:טקסונים שתוארו בידי לודוויג רייכנבאך
קטגוריה:אנפתיים
מוריץ, רוזן אולדנבורג

**מוריץ הראשון, רוזן אולדנבורג** (בגרמנית: **Moritz I. von Oldenburg**; בערך 1145 - בערך 1211) היה רוזן אולדנבורג מ-1169 עד 1211.

## ביוגרפיה
מוריץ נולד בערך בשנת 1145, והיה בנם של כריסטיאן הראשון, רוזן אולדנבורג ואשתו קוניגונדה. בשנת 1167 אביו מת והיינריך האריה לקח את אולדנבורג תחת שלטונו. מוריץ גורש משטחי הרוזנות ולאחר מכן שירת במשך שנים את הארכיבישוף של קלן, פיליפ הראשון פון היינברג, אשר בשנת 1178 לקח על עצמו ניסיון פיצוי לא מוצלח. היינריך גם הכריח אותו למסור את ריטברג למשפחת פון קויק. בשנים 1180 ו-1181, מוריץ השתתף במלחמה הקיסרית נגד היינריך האריה ולבסוף קיבל מהקיסר פרידריך הראשון את זכויותיו הריבוניות בחזרה.

בגלל רכוש ובעיות פיאודליות, מוריץ התנגד לענף וילדסהאוזן של בית אולדנבורג שנוסד על ידי דודו היינריך הראשון והארכיבישופים של ברמן, נאסר זמנית ונאלץ להישאר וסאל של הארכיבישוף. את שמו ניתן למצוא בסביבות שנת 1200 מספר פעמים בשורות המסמכים של הארכיבישוף.

כדי להימנע מחלוקת ירושה, נרצח אחיו כריסטיאן הצלבן, אולי ביוזמתו של מוריץ. כרוניקת Rastede מציינת אותו לפחות כשותף. לפי אותו מקור, האבירים פון האטן, דוהלן וסאנום, שנחשפו כרוצחים, הוצאו להורג. בין השנים 1192 ו-1198, מוריץ ואמו קוניגונדה הקימו מנזר בברגדורף, המקום בו נרצח אחיו, שחזר ממסע הצלב בארץ הקודש. תחילה עם נזירות מברמן, קצת אחר כך עם ציסטרציאנים ממרינטל. עם זאת, המנזר ליד הלמשטדט לא שגשג והוקם מחדש בהודה ב-1232.

בשנת 1198 תמך מוריץ בוולפים במלחמת כס המלכות הגרמנית ולעיתים תמך בהולשטיין נגד דנמרק. על ידי בניית טירות הוא עורר את המרידות הראשונות באוסטרינגן וב-Rüstringen.

## משפחתו
הוא התחתן עם זלומה, בתו של אוטו השני, רוזן וויקראת, ממנה נולדו לו:
* אוטו הראשון, רוזן אולדנבורג (1209–1251)
* כריסטיאן השני, רוזן אולדנבורג (1211–1233)
* הדוויג מאולדנבורג (מתה ב-1228)
* זלומה מאולדנבורג (מתה ב-1267)
* קונגינדה מאולדנבורג (מתה ב-1290)

קטגוריה:רוזנים גרמנים
אנפה נמרית

**אנפת נמרית** (שם מדעי: *Tigrisoma*) הוא סוג של עופות ממשפחת האנפתיים החיים רק באמריקה הטרופית שבין דרום ארצות הברית ולאורך אמריקה המרכזית, הקריביים ואמריקה הדרומית עד לצפון ארגנטינה וצ'ילה. הסוג תואר ב-1827 בידי החוקר האנגלי ויליאם ג'ון סווינסון  ומשמעות שמו: "tigris" - טיגריס (מכונה בטעות "נמר") ו-"sôma" - גוף. בסוג שלושה מינים.

## מאפיינים
אנפות אלה קטנות יחסית, באורך של 60 עד 80 ס"מ והם דומות בצורתן לאנפה מסורטטת או לאנפית וכן לאנפת מקור סירה. אנפות אלה בעלות ראשים וצווארים רחבים וקצרים, ומקור צהוב ארוך. הגוף בעל גוונים חומים עד אדמוניים ולאורך הכנפיים וצידי הגוף פסים שחורים, מה שנתן להם את שמם.

אנפות אלה לא נראות בולטות באזורים פתוחים, למעט סביב המים שלגדות נהרות ואגמים. הן ציידות של חרקים, דגים קטנים, צפרדעים, זוחלים וטרף דומה.

## מינים
* אנפה נמרית חשופת-גרון (*Tigrisoma mexicanum*)
* אנפה נמרית רצועת-פסים (*Tigrisoma fasciatum*)
* אנפה נמרית גסת-פסים (*Tigrisoma lineatum*)

## קישורים חיצוניים

קטגוריה:בעלי חיים שתוארו ב-1827
קטגוריה:טקסונים שתוארו בידי ויליאם ג'ון סווינסון
קטגוריה:ערכים שבהם תבנית בריטניקה אינה מתאימה
קטגוריה:אנפתיים
אנפות נמריות

**אנפות נמריות** (שם מדעי: Tigrisomatinae) היא תת-משפחה קטנה של עופות מים ממשפחת האנפתיים הכוללת ארבעה סוגים: אנפה נמרית ושלושה סוגים בהם מין יחיד: אנפת מקור סירה, אנפה לבנת-ציצה נמרית ואנפת יער.

אנפות אלה פרימיטיביות יחסית, בעלות מאפיינים של דמויי-שקנאים שונים כמו מגלנים ומנעלניים והן בעלות צוואר וראש רחבים אך קצרים יחסית, עם שק קטן מתחת המקור. אנפות אלו חיות רק באזורים הטרופיים והסובטרופיים של אמריקה, גינאה החדשה ואפריקה סביב ביצות ויערות ובניגוד למינים אחרים במשפחה כמו אנפות, מצויות הרחק ממים המתוקים ולעיתים אף סמוך לים או בין מנגרובים.

אנפות אלו חיות לבדן ומחפשות בין הענפים טרף איטי, אותו הן דוקרות בעזרת מקוריהן.

## מיון
*סוג ומין יחיד אנפת מקור-סירה (*Cochlearius cochlearius*)
*סוג אנפה נמרית (*Tigrisoma*)
**מין אנפה נמרית חשופת-גרון (*Tigrisoma mexicanum*)
**מין אנפה נמרית רצועת-פסים (*Tigrisoma fasciatum*)
**מין אנפה נמרית גסת-פסים (*Tigrisoma lineatum*)
*סוג ומין יחיד אנפה לבנת-ציצה נמרית (*Tigriornis leucolopha*)
*סוג ומין יחיד אנפת יער (*Zonerodius heliosylus*)

## קישורים חיצוניים

קטגוריה:אנפתיים
אנפת לילה אפרו-אסייתית

**אנפת לילה אפרו-אסייתית** (שם מדעי: *Gorsachius*) הוא סוג של עוף מים ממשפחת האנפתיים, השייך לתת-משפחה אנפות לילה לצד הסוג אנפת לילה ואנפת לילה אמריקאית. סוג זה מכיל 4 מינים החיים לאורך האזורים הטרופיים והסובטרופיים של דרום-מזרח ומזרח אסיה והמין אנפת לילה לבנת-גב מצוי גם אפריקה שמדרום לסהרה, לרוב סמוך ליערות לחים או ביצות סבוכות. 

אנפות אלו דומות לאנפת לילה מצויה ובעלות ראש וצוואר רחבים, רגלים קצרות ועיניים צהובות. בקצה ראשם ציצה שחורה הפונה אחורה והנוצות שעל גופם בעלות גוונים חומים או אדמדמים וגרון ערמוני כשהראש כהה במיוחד ולעיתים גם שחור. האנפות קטנות יחסית ולעיתים מבלבלות עם עופות מים אחרים, כמו טבלניים או קורמורניים.

האנפות הם פעילי לילה או פעילי דמדומים והן נעות ביחידות או בקבוצות קטנות ומקננים על העצים. בקן הנקבה מטילה 2 עד 5 ביצים.

## מינים
* אנפת לילה יפנית (Gorsachius goisagi)
* אנפת לילה לבנת-אוזן (Gorsachius magnificus)
* אנפת לילה לבנת-גב (Gorsachius leuconotus)
* אנפת לילה מלאית (Gorsachius melanolophus)

## קישורים חיצוניים

קטגוריה:בעלי חיים שתוארו ב-1855
קטגוריה:טקסונים שתוארו בידי שארל לוסיאן בונפרטה
קטגוריה:אנפתיים
Die Together

"**Die Together**" (בעברית: "**למות ביחד**") הוא סינגל שהוקלט על ידי הזמרת היוונייה-נורווגית אמנדה טנפיורד. הוא יצא לאור ב-10 במרץ 2022, בשידור חי בתוכנית "Studio 4" של תאגיד השידור היווני. נבחר לייצג את יוון באירוויזיון 2022, שהתקיים בטורינו שבאיטליה.

## לפני האירוויזיון
השיר מספר על מאמציה האחרונים של הזמרת להציל את מערכת היחסים הרעועה שלה ושל בן-זוגה.

ב-7 בספטמבר 2021 יצאה רשות השידור היוונית ERT בקול קורא להגשת שירים לשלב הסינון, עד 10 באוקטובר אותה השנה. כל אמן היה יכול לשלוח עד שלושה שירים. הם מחויבים לציין את חברות התקליטים בהם חתומים, את המוזיקאי שיבצע את השיר ורעיונות לקידום השיר לאחר פרסומו. בחלוף המועד פרסמה רשות השידור כי קיבלה מ-25 אמנים יותר מ-40 הצעות לשירים. בין המוזיקאים ניתן למנות את קונסטנטינוס כריסטופורו, שהשתתף באירוויזיון 1996, ב-2002 וב-2005 כשייצג את קפריסין; להקת קוזה מוסטרה, שייצגה את יוון באירוויזיון 2013; ניקוס גנוס ואמנדה טנפיורד.

חבר מושבעים, בן שבעה שופטים שבחרו את השירים שאהבו, סינן את 40 השירים שקיבלה הרשות לחמישה. לאחר מכן המשיכה הוועדה לדון בשירים שסוננו. ב-17 בנובמבר 2021 הכריזו ננסי זאמפטוגלו ותאנאסיס אנאגנוסטופולוס על המתמודדים שעברו את שלבי הסינון. הרשימה הורכבה מג'וב ניקי, ג'ואנה דריגו, איליאס קוזאס, לו איז (שם הבמה של לואיזה סופיאנופולו) ואמנדה טנפיורד.

ב-15 בדצמבר 2021 היא הכריזה כי אמנדה טנפיורד נבחרה לייצג את המדינה בתחרות. שירה טרם יצא לאור.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. יוון שובצה למחצית השנייה של חצי הגמר הראשון, שהתקיים ב-10 במאי 2022.

לאחר שפורסמו כל השירים המתחרים לתחרות 2022 הוחלט סדר השירים לחצי הגמר על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. יוון הופיעה כמדינה ה-15, לאחר איסלנד ולפני נורווגיה. ב-10 במאי 2022 ביצעה טנפיורד את "Die Together" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. יוון הופיעה כמדינה ה-17, לפני איסלנד ואחרי בלגיה. ב-14 במאי טנפיורד ביצעה את "Die Together" בגמר התחרות. היא הגיעה למקום השמיני עם 215 נקודות (158 מהשופטים ו-57 מהקהל).

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2022
קטגוריה:שירי יוון באירוויזיון
קטגוריה:שירים באנגלית
קטגוריה:שירים על מוות
אליזבת שרלוטה מפפאלץ

**אליזבת שרלוטה מפפאלץ** (בגרמנית: **Elisabeth Charlotte von der Pfalz**; 19 בנובמבר 1597 – 26 באפריל 1660) הייתה אשתו של גאורג וילהלם, הנסיך הבוחר מברנדנבורג ודוכס פרוסיה, ואמו של פרידריך וילהלם, הנסיך הבוחר מברנדנבורג, "הבוחר הגדול".

## ביוגרפיה
אליזבת שרלוטה נולדה ב-19 בנובמבר 1597 והייתה בתם של פרידריך הרביעי, הנסיך הבוחר מפפאלץ ולואיזה יוליאנה, רוזנת נסאו. אחיה פרידריך התפרסם בתור הנסיך הבוחר מפפאלץ ו"מלך החורף" של בוהמיה.

בשנת 1616 התחתנה אליזבת שרלוטה עם גאורג וילהלם, הנסיך הבוחר מברנדנבורג, ממנו נולדו לה שלושה ילדים.

הנישואים נקבעו כדי לאחד שתי שושלות פרוטסטנטיות. בשנת 1618, הכתרת אחיה על כס המלכות של בוהמיה גרמה למלחמת שלושים השנים. בן זוגה תואר כאמביוולנטי ופסיבי, אך שרלוטה הבטיחה הגנה לאחיה כאשר ברנדנבורג תתייצב נגד אוסטריה בענייני בוהמיה והאימפריה הרומית הקדושה. בחצר המלוכה היא העדיפה את המפלגה הפרוטסטנטית נגד המפלגה הפרו-אוסטרית. היא השפיעה על בנה להזדהות עם המטרה הפרוטסטנטית, והוא הראה חיבה גדולה לאמו, קרובה יותר ממה שהיה מקובל בדרך כלל בעידן זה. את שנותיה האחרונות בילתה בקרוסן, שם נפטרה ב-26 באפריל 1660.

## משפחתה
בשנת 1616 התחתנה אליזבת שרלוטה עם גאורג וילהלם, הנסיך הבוחר מברנדנבורג, ונולדו להם 3 ילדים:
* לואיזה שרלוטה (29 במרץ 1674 – 25 ביולי 1676), התחתנה עם יאקוב קטלר, דוכס קורלנד.
* פרידריך וילהלם (28 באפריל 1676 – 5 באפריל 1751), התחתן עם לואיזה הנרייטה מנסאו.
* הדוויג סופיה (2 ביולי 1677 – 18 בספטמבר 1677), התחתנה עם וילהלם השישי, רוזן הסן-קאסל.

## אילן יוחסין

## קישורים חיצוניים

* 

קטגוריה:גרמנים במאה ה-17
קטגוריה:בית הוהנצולרן
קטגוריה:ילידי 1597
קטגוריה:נפטרים ב-1660
Hold Me Closer (שיר של קורניליה יאקובס)

"**Hold Me Closer**" (בעברית: "**תחזיק אותי קרוב**") הוא סינגל שהוקלט על ידי הזמרת השוודית קורניליה יאקובס. ניצח במלודיפסטיבלן 2022, ונבחר לייצג את שוודיה באירוויזיון 2022, שהתקיים בטורינו שבאיטליה.

## לפני האירוויזיון
ב-27 באוגוסט 2021 פתחה רשות השידור השוודית את תקופת הגשת המועמדויות להשתתפות בקדם, עד ל-17 בספטמבר. ב-26 בנובמבר הוכרז כי יאקובס עתידה להשתתף במלודיפסטיבלן 2022, עם השיר "Hold Me Closer". היא ביצעה אותו ברבע הגמר הראשון של התחרות, והגיעה למקום הראשון. בשלב הגמר, שהתקיים ב-12 במרץ, זכתה יאקובס במקום הראשון עם 146 נקודות.

## באירוויזיון
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-26 בינואר 2022 נקבע בהגרלת חצאי הגמר כי שוודיה תופיע בחלק השני של חצי הגמר השני.

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. שוודיה הופיעה כחמדינה ה-17, לאחר בלגיה ולפני צ'כיה. ב-12 במאי 2022 ביצעה יאקובס את "Hold Me Closer" על בימת חצי הגמר השני של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. שוודיה הופיעה כמדינה ה-20, לפני אוסטרליה ואחרי מולדובה. ב-14 במאי ביצעה יאקובס את שירה בגמר התחרות. היא הגיעה למקום הרביעי עם 438 נקודות (258 מהשופטים ו-180 מהקהל).

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2022
קטגוריה:שירי שוודיה באירוויזיון
קטגוריה:שירי מלודיפסטיבלן
קטגוריה:שירים באנגלית
קטגוריה:סינגלים שהגיעו למקום הראשון בשוודיה
אייל שרטוב

**אייל שרטוב** (נולד ב-7 במרץ 1962) הוא שחקן ומאמן כדורסל נכים ושחקן טניס נכים. השתתף 4 פעמים במשחקים הפאראלימפיים.

שרטוב נפצע בגיל 16, בשנת 1978, כתוצאה משוטטות בשדה מוקשים ישן, בסמוך לקיבוץ גונן. כתוצאה מפיצוץ מוקש סורי הוא איבד את כף רגלו.

שרטוב החל להתאמן במרכז הספורט לנכים של איל"ן והיה שחקן נבחרת ישראל בכדורסל בכיסאות גלגלים. ב וב התחרה עם נבחרת הכדורסל.

בנוסף עסק שרטוב בטניס בכיסאות גלגלים ובשנת 1997 דורג במקום השביעי בעולם. ב וב התחרה בטניס, בטורניר ליחידים ובטורניר לזוגות. במשחקים בשנת 1996 העפיל בשתי התחרויות לשמינית הגמר. במשחקים בשנת 2000 סיים את התחרויות בשלבים מוקדמים.

שרטוב עובד בעמותת נגישות ישראל, מאמן כדורסל בכיסאות גלגלים וחבר בקבוצת "ניצחון החיים" שעוסקת בחינוך תלמידים באמצעות פעילות בכיסאות גלגלים.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:כדורסלנים פאראלימפיים ישראלים
קטגוריה:טניסאים פאראלימפיים ישראלים
קטגוריה:ספורטאי איל"ן
קטגוריה:שחקני כדורסל בכיסאות גלגלים ישראלים
קטגוריה:טניסאים נכים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:כדורסלנים במשחקים הפאראלימפיים ברצלונה (1992)
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:טניסאים במשחקים הפאראלימפיים אטלנטה (1996)
קטגוריה:ספורטאים ישראלים במשחקים הפאראלימפיים סידני (2000)
קטגוריה:טניסאים במשחקים הפאראלימפיים סידני (2000)
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:כדורסלנים במשחקים הפאראלימפיים בייג'ינג (2008)
קטגוריה:ישראלים שנולדו ב-1962
אליפות שחקני הפוקר

**אליפות שחקני הפוקר** הוא טורניר פוקר במסגרת אליפות העולם בפוקר. עלות הכניסה לטורניר הוא 50,000 דולר, והוא נחשב היוקרתי ביותר מבין הטורנירים המשוחקים בסבב אליפות העולם, אחרי הטורניר המרכזי. שמותיהם של הזוכים בטורניר נחרטים על גביע ה-"Chip Reese Memorial Trophy", על שמו של צ'יפ ריס.

## היסטוריה
הטורניר החל ב-2006 כאליפות העולם ב- עם עלות כניסה של 50,000 דולר, והיה הטורניר עם עלות הכניסה הגבוה ביותר עד אז. בטורניר הראשון ניצח צ'יפ ריס את אנדי בלוך. בדצמבר 2007 נפטר ריס והוחלט ליצור גביע אליפות מיוחד שיקרא על שמו.

ב-2010 שונה שם הטורניר ל"אליפות שחקני הפוקר" ונוספו לו משחקים נוספים בנוסף ל-HORSE.

במהלך השנים שתי נשים נכנסו לכסף בטורניר, מליסה בר שסיימה במקום השביעי ב-2014, ואסתר טיילור שסיימה במקום השלישי ב-2025.

## משחקים
בתחילתו שוחק הטורניר ב-5 המשחקים של , עד שב-2010 הוספו 3 משחקים נוספים. ב-2015 שונה הטורניר ל-10 משחקים, אך חזר ל-8 משחקים שנה לאחר מכן. ב-2021 הוסף משחק נוסף והפך לטורניר עם 9 משחקים.

## זוכים
מייקל מזרחי (2010, 2012, 2014 ו-2025) הוא היחידי שזכה בטורניר 4 פעמים. בריאן ראסט (2011, 2016 ו-2023) זכה 3 פעמים ודניאל קייטס (2021 ו-2022) זכה פעמיים. שאר הזוכים ניצחו בטורניר פעם אחת.

## הערות שוליים

קטגוריה:פוקר
קטגוריה:תחרויות בין-לאומיות
שטפן אורטגה

**שטפן אורטגה מורנו** (בגרמנית: **Stefan Ortega Moreno**; נולד ב-7 בנובמבר 1992 בהופגייסמר שבגרמניה) הוא כדורגלן גרמני המשחק בעמדת השוער בנוטינגהאם פורסט מהפרמייר ליג.

## קריירת מועדונים
אורטגה גדל במחלקת הנוער של ארמיניה בילפלד. הוא שיחק בקבוצות הבוגרות של ארמיניה בילפלד ומינכן 1860.

ב-1 ביולי 2017 חזר לארמיניה בילפלד מהבונדסליגה השנייה. בתום עונת 2019/2020 העפיל עם המועדון לבונדסליגה.

ב-1 ביולי 2022 חתם במנצ׳סטר סיטי מהפרמייר ליג.

ב-1 בפברואר 2026 חתם אורטגה בנוטינגהאם פורסט על חוזה עד לתום העונה.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:שוערי כדורגל גרמנים
קטגוריה:כדורגלני ארמיניה בילפלד
קטגוריה:כדורגלני מינכן 1860
קטגוריה:כדורגלני מנצ'סטר סיטי
קטגוריה:כדורגלני נוטינגהאם פורסט
קטגוריה:ספורטאים גרמנים באנגליה
קטגוריה:גרמנים שנולדו ב-1992
ברד"ח

**ברד"ח** הוא שם משפחה עברי (מתועתק לעיתים: **Bardach**, אך גם **Berdach**), ראשי תיבות של בן רבי דוד חריף, כלומר מצאצאי רבי דוד הלוי סגל, הט"ז

קטגוריה:שמות משפחה עבריים
סיסטיר

**סיסטיר** (; אחיות), המוכרת גם בשם **סיגה, בטה ואלין** (), היא להקת בנות איסלנדית, המורכבת משלוש האחיות אליסבט, סיגריד'ור ואלין. היא הוקמה בשנת 2011 יחד עם די ג'יי אוקולוס. בשנת 2016 ניגנה בפסטיבל גלסטונברי, שנערך מדי שנה בגלסטונברי שבדרום-מערב אנגליה. לאחר ניצחונה ב-Söngvakeppnin 2022 היא נבחרה לייצג את איסלנד באירוויזיון 2022 עם השיר "Með hækkandi sól". ב-10 במאי 2022 ביצעה סיסטיר את "Með hækkandi sól" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. איסלנד הופיעה כמדינה ה-18, לפני מולדובה ואחרי יוון. לבסוף דורגה במקום ה-23 עם 20 נקודות.

## דיסקוגרפיה
### סינגלים

### השתתפות בסינגלים

## קישורים חיצוניים

## הערות שוליים

קטגוריה:להקות איסלנדיות
קטגוריה:משתתפי אירוויזיון 2022
קטגוריה:נציגי איסלנד באירוויזיון
קטגוריה:להקות שהוקמו בשנת 2011
Með hækkandi sól

"**Með hækkandi sól**" (בעברית: "**עם השמש העולה**") הוא סינגל שהוקלט על ידי הלהקה האיסלנדית סיגה, בטה ואלין. הוא יצא לאור ב-5 בפברואר 2022 בהוצאת חברת התקליטים The Orchard Enterprises. לאחר ניצחוני ב-Söngvakeppnin 2022, נבחר לייצג את איסלנד באירוויזיון 2022, שהתקיים בטורינו שבאיטליה.

## לפני האירוויזיון
ב-3 בספטמבר 2021 פתחה RÚV את תקופת הגשת השירים לתחרות, שהסתיימה ב-6 באוקטובר. לא הייתה מגבלה או דרישה מסוימת לכותבים, ותהליך ההגשה היה פתוח לכולם, כולל לאלו שאינם אזרחי איסלנד. בסיום התקופה נשלחו לרשות 158 שירים. ועדה שהוקמה בשיתוף עם איגוד המלחינים ואיגוד המוזיקאים האיסלנדיים, בחרה עשרה שירים, שנחשפו ב-5 בפברואר 2022.

"Með hækkandi sól" התחרה בחצי הגמר הראשון של הקדם האיסלנדי, שהתקיים ב-26 בפברואר 2022, יחד עם עוד ארבעה שירים. מתוך חמשת השירים בכל חצאי הגמר העפילו שניים בלבד, בהתאם להחלטת הקהל. על פי חוקי התחרות, מפיקי הקדם רשאים להעניק למועמד שאהבו את הזכות לבצע את שירו פעם נוספת בגמר, אף שלא עלה לשלב זה. בזכות כך אמרוסיס העפילה לגמר. "Með hækkandi sól" העפיל לגמר כאחד משני השירים שנבחרו על ידי הקהל.

הגמר נערך ב-12 במרץ 2022. בסיבוב הראשון השתתפו כל חמשת השירים, ומהם העפילו שניים שהשתתפו בדו-קרב. "Með hækkandi sól" ניצח את "Turn This Around" של בנות רייקיאוויק, וזכה בקדם ובזכות לייצג את איסלנד בתחרות הזמר של האירוויזיון.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. איסלנד שובצה למחצית השנייה של חצי הגמר הראשון, שהתקיים ב-10 במאי 2022.

לאחר שפורסמו כל השירים המתחרים לתחרות 2022 הוחלט סדר השירים לחצי הגמר על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. איסלנד הופיעה כמדינה ה-14, לאחר אוסטריה ולפני יוון. ב-10 במאי 2022 ביצעה סיסטיר את "Með hækkandi sól" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. איסלנד הופיעה כמדינה ה-18, לפני מולדובה ואחרי יוון. לבסוף דורגה במקום ה-23 עם 20 נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2022
קטגוריה:שירי איסלנד באירוויזיון
קטגוריה:שירים באיסלנדית
קטגוריה:שירים על השמש
משפחת זגורסקיס

**אנטונז זגורסקיס** (בלטבית: **Antons Zagorskis** 1902–1966), **אלאונורה זגורסקיס** (בלטבית: **Eleonora Zagorskis**  1905–1944) ובנם **פרנציס זגורסקיס** (בלטבית:**Fracis Zagorskis**  1926–1986), אזרחים לטבים שהוכרו כחסידי אומות עולם על פעילותם להצלת יהודי במלחמת העולם השנייה.

## פעילות בתקופת השואה להצלת יהודים
אנטונז ואלאונורה זגורסקיז היו חקלאים שחיו ועבדו בשטח החקלאי שמחוץ לכפר רייביני שבלטביה יחד עם ששת ילדיהם, כולל בנם בן השתים עשרה, פרנסיס.

ב-2 ביולי 1941, כחלק ממבצע ברברוסה, הנאצים כבשו את העיר וילאני שנמצאת במזרח לטביה. ב-4 ביולי 1941 הנאצים הורו לכל יהודי העיר להתייצב ליד בית הספר הרוסי שנמצא בעיר. בין יהודי העיר שהתייצבו שם היו לב לובן, אשתו רחל, ושלושת ילדיהם, בן ציון בן החמש, בר בת התשע ובת שבע בת האחת עשרה. באותו יום נרצחו יהודי העיר, ביניהם אשתו וילדיו של לב לובן אך הוא נשאר בחיים כאשר נפל לבור ההריגה. לובן חיכה בבור תחת גופות היהודים שנרצחו עד הערב ואז זחל החוצה. לאחר שהסתובב זמן מה הוא פגש את אנטונז ואלאונורה זגורסקיז וביקש מהם שיעזרו לו להתחבא. הזוג יצרו מקום מחבוא במרתף ביתם ושם הסתתר לובן רוב תקופת המלחמה.

בערבים, לובן היה יכול לצאת החוצה על מנת לנשום אוויר נקי. ערב אחד, באביב 1944, כשלובן היה בחצר, ראה שוטר אחד איש עם זקן שחור מחוץ לבית והוא הגיע לערוך חיפוש בבית משפחת זגורסקיז ביום למחרת. השוטר שערך את החיפוש לא מצא הוכחות לכך שמשפחת זגורסקיז מחביאה יהודי בביתם ועזב אך בעקבות הלחץ והפחד, אלאונורה לקתה בהתקף לב ומתה בעודה בת 39. לאחר מותה נשארו אנטונז, וששת ילדיו בשטח החקלאי בו חיו והמשיכו להסתיר את לובן עד שחרור האזור.

## לאחר המלחמה
לאחר שחרור האזור ביולי 1944, לובן העיד על רצח יהודי וילאני מול ועדה מיוחדת שהקימו הכוחות הסובייטיים. לובן הצטרף לאותה ועדה ועזר לה למצוא את האשמים ברצח יהודי וילאני. זמן מה אחר כך, לובן עבר לרזקנה, התחתן מחדש והוליד בן. לאחר מכן הוא עבר לריגה ושמר על קשר עם משפחת זגורסקיז עד מותו בשנת 1962. משפחת זגורסקיז המשיכה לחיות מחוץ לריבני. בהמשך, הבן פרנסיס נהיה ארכאולוג.

## הכרה והנצחה
ב-16 באוגוסט 2011, יד ושם הכירה באנטונז, אלאונורה ובנם פרנסיס כחסידי אומות העולם. הטקס התקיים בלטביה ואת האות עצמו קיבל בנו של פרנסיס. שמם של אנטון, אלאונורה ופרנסיס חקוק בקיר הכבוד ביד ושם בגן חסידי אומות העולם.

## הערות שוליים

קטגוריה:לטבים חסידי אומות העולם
זגורסקיז
Sequoia Capital

**סקוויה קפיטל** (באנגלית: **Intermediate Capital Group**) היא קרן השקעות פרטיות אמריקאית, שמתמחה בתחום היי-טק ומשקיעה בחברות הזנק. בשנת 2019 ההשקעות הגיעו למעל מיליארד דולר בחברות שונות מהם 475 מיליון דולר בארצות הברית, 370 מיליון בסין ו-227 מיליון בישראל.

החברה פועלת כחברת LLC - שותפים מוגבלים מעבירים כסף לקרן, ומנהלי הקרן משקיעים את הסכומים בחברות שונות.

## היסטוריה
החברה הוקמה בשנת 1972 על ידי דון ולנטין בקליפורניה. בשנת 1974 היא החלה לפעול ובשנת 1975 השקיעה בחברת אטארי. בשנת 1978 הקרן הייתה בין הראשונות שתמכה באפל.

בשנת 1978, דוג לאונה ומייקל מוריץ נכנסו לתפקידי מפתח של החברה. בשנת 1999 הוקמה קרן מיוחדת להשקעות בישראל. בהמשך הוקמו חברות בת להשקעה בהודו ובסין.

הקרן "סקוויה ישראל" השקיעה בישראל בחברות רבות ותמכה במכירתן. בשנת 2016 הקרן נסגרה ומאז סקוויה קפיטל פעולת בארץ ישירות מארצות הברית.

בין החברות בהן השקיעה הקרן בשלבים הראשונים היו סיסקו מערכות, גוגל, PayPal, יוטיוב, וואטסאפ וחברות נוספות רבות. לעומת זאת, טוויטר ופייסבוק סורבו על ידי מנהלי הקרן. בשנת 2016 הקרן השקיעה בחברה של אנקיטי בוס שגדלה תוך זמן קצר לחברה בשווי של כ-מיליארד דולר. בשנת 2017, הקרן השקיעה 100 מיליון דולר בחברת Zoom Video Communications ועשרות מיליוני דולר ב-Qualtrics.

בשנת 2020 צוין שסקוויה קפיטל השקיעה ב-20% מהחברות שהגיעו לרמה של יוניקורן. בשנת 2021 הוחלט לעבור למודל עסקי חדש.

## קישורים חיצוניים
* 

* 

## הערות שוליים

קטגוריה:שוק ההון
קטגוריה:הון סיכון
קטגוריה:קרנות השקעה
סופיה אמיליה זיברץ

**סופיה אמיליה זיברץ** (בלטבית: **Sofija Emīlija Ziverts**;  1878 – ?) אזרחית לטבית שהוכרה כחסידת אומות העולם על פעילותה להצלת יהודים בלטביה במהלך מלחמת העולם השנייה.

## פעילות בתקופת השואה להצלת יהודים
סופיה זיברץ חיה בעיר לייפאיה שבמערב לטביה. לאחר שהגרמנים כבשו את לייפאיה ב-29 ביוני 1941, אם יהודיה בשם אריקה אלפרוביץ, בדתה סיפור שהיא ארית קתולית שהושארה על סף דלתם של זוג יהודי ואומצה על ידם. כאשר הגיע קוגלר, מפקד אס דה, לעיר בה התגוררה, אלפרוביץ שכנעה אותו באמיתות הסיפור וקוגלר נתן למשפחה תעודות המעידות על כך שאריקה אינה יהודייה ושבניה, אדוארד וגיאורג, הם יהודים רק למחצה ולכן פטורים מהתקנות החלות על היהודים. הסיפור הציל את חיי המשפחה למספר חודשים אך לאחר שהפסיקו להאמין לו, הרשויות הגרמניות החרימו את האישור שניתן למשפחה, ונתנו למשפחה הארכה של שלושה חודשים כדי למצוא שני עדים, שהכירו את האם לפני המלחמה ויוכלו להעיד שהיא אינה יהודייה.

האם פנתה אל הרטה קרקלינס שהיא הכירה בקבוצת טניס ואל מרת יאנקוביץ שהייתה שכנתה. שתי הנשים נחרדו מהנעשה ליהודים, והרטה קרקלינס ואמה של מרת יאנקוביץ, סופיה אמיליה זיברין העידו עבור משפחת אלפרוביץ. זיברין כתבה לרשויות מכתב בו העידה שלפני כ-40 שנה פגשה את אנה פריירס שעבדה בביתה של המשפחה היהודית שגידלה את אריקה כאשר טיילה בים. במכתב היא סיפרה שאנה סיפרה לה שאריקה אומצה על ידי המשפחה וכי היא אינה יהודיה בעצמה. במכתב היא העידה על מספר מפגשים שהיו לה כביכול עם אריקה ומשפחתה לאורך השנים. בנוסף לעדות, הרשויות דרשו מאריקה אלפרוביץ להשיג תעודה שמוכיחה שהיא הוטבלה בילדותה. בזכות העדות של סופיה זיברין, הרשויות נתנו לאריקה הארכה של שלושה חודשים שוב ושוב עד שתימצא תעודה שמוכיחה שהיא הוטבלה ובינתיים אריקה ושני בניה יכלו לחמוק מהגזרות שחלו על יהודים ולהציל את עצמם. ב-1943 הרשויות המקומיות הפסיקו לתת לאריקה עוד הארכות אך שכחו להודיע לאס. דה על כך. בזכות עדותה של זיברין ובשל חוסר התיאום בין הרשויות המקומיות לאס דה, המשפחה היהודיה ניצלה ושרדה עד סוף המלחמה.

## לאחר המלחמה
לאחר המלחמה סופיה אמיליה זיברץ איבדה קשר עם המשפחה היהודית שהצילה, אך שנים לאחר מכן אדוארד אנדרס (אלפרוביץ), שהפך לימים לפרופסור לכימיה, העיד בפני יד ושם על מעשיה של סופיה והדגיש את אומץ ליבה ואת המוכנות שלה להעיד עדות שקר, שאילו הייתה נתפסת הייתה גוררת עונש מוות. ב-2011 פרופ' אנדרס פרסם ספר על יהודי לטביה בשואה ובו כתב בין היתר על מעשיה ההרואיים של סופיה אמיליה זיברין.

## הכרה והנצחה
ב-17 בפברואר 1999, הוכרה סופיה אמיליה זיברין כחסידת אומות עולם. יד ושם לא הצליחו למצוא קרובים של סופיה והיא כבר לא הייתה בחיים לכן אף אחד לא קיבל בשמה את התעודה מיד ושם, אך שמה נחקק בקיר הכבוד בגן חסידי אומות העולם.

## לקריאה נוספת

* Anders, Edward, “Playing for Time: 1942 - 44” in **Amidst Latvians During the Holocaust**, Riga, 2011


## הערות שוליים

קטגוריה:לטבים חסידי אומות העולם
קטגוריה:מצילות בשואה
קטגוריה:ילידות 1878
קטגוריה:ילידי 1878
זמש

[שמאל|ממוזער|200px|[ז'קט זמש]]
**זמש** הוא חומר גלם המיוצר מעורם של בעלי חיים.

בניגוד לעור הרגיל, מתאפיין הזמש במרקם רך ומחוספס יותר. עור רגיל מופק מהאפידרמיס, שכבת העור החיצונית של בעל החיים שמטרתה להגן על החיה מפני הסביבה החיצונית. מנגד, בזמש נעשה שימוש בדרמיס, שהוא החלק הפנימי של עור החיה. זה הופך אותו לפחות עמיד, שכן חלק זה רך ועדין יותר וכולל נקבוביות פתוחות, שבעטיין הוא פגיע ללכלוך ורטיבות. זאת, בשונה מהעור רגיל, שנחשב לעמיד בפני רטיבות ובפני רוב סוגי הלכלוך.

## הפקה ושימוש
שמאל|ממוזער|200px|נעל זמש
הזמש מופק בעיקר מעורן של כבשים, אך גם עורם של צבאים, עזים ועגלים יכול לשמש להכנתו. גם חלקים מסוימים מעורות הפרה יכולים לשמש לייצור זמש.

בדומה לעור, עובר גם הזמש תהליך של בירסוק. ניתן להשאיר את השכבה החיצונית של העור ולהשתמש בשכבה הפנימית, אך זמש מסוג זה (המכונה בפי העם "עור הפוך") אינו נחשב איכותי ביחס לזמש שבו מופרדות שכבות העור באופן מלא, על מנת להשאיר את החלק הרך בלבד.

הזמש משמש בעיקר למוצרים עדינים יותר שאינם נדרשים להציג עמידות דומה לזו של העור, כמו כפפות, נעליים, ריפוד, וילונות, תיקים וכדומה.

## אטימולוגיה
המילה "זמש" הגיעה לעברית בתקופה שבה עיקר ההשפעה על העברית המתפתחת היה מהשפות הסלאביות, ומקורה הוא מהמילה הפולנית "**Zamsz**". באנגלית נקרא הזמש "סוויד" ("Suede") והוא מגיע מהביטוי הצרפתי "gants de Suède" שמשמעו "כפפות משוודיה".
## הזמש בתרבות
שמאל|ממוזער|200px|נעלי זמש כחולות 
*בשירו המפורסם של הזמר אלביס פרסלי, "Blue Suede Shoes", הוא נוקב בשורה של נזקים שעלולים להיגרם לו על ידי בת זוגו, ומציין שיוכל להבליג על כולם, כל עוד לא תדרך על נעלי הזמש הכחולות שלו.
*בפרק "The Jacket", הפרק השלישי בעונתה השנייה של קומדיית המצבים "סיינפלד", רוכש ג'רי ג'קט זמש חדש במחיר גבוה במיוחד, אך יוצא איתו לשלג מה שמכתים אותו וגורם לו לנזק בלתי הפיך ומאלץ אותו לוותר עליו.
*להקת הבריטפופ הבריטית "סווייד" קרויה על שם החומר.

## קישורים חיצוניים

* 

## הערות שוליים

קטגוריה:חומרי גלם
קטגוריה:מוצרים מן החי
שאהד 197

**שאהד-197** (בפרסית: **شاهد ۱۹۷**) הוא כטב"ם תוצרת התעשייה הצבאית האיראנית. הוא דומה במאפייניו לשאהד 141.

## מאפיינים
לשאהד 197 טווח טיסה של כ-2000 ק"מ ומהירות הטיסה שלו היא 200 קמ"ש. הוא מסוגל לשהות באוויר 20 שעות ולשאת משקל של עשרות ק"ג. אורך מוטת הכנף שלו היא 7 מטר.

## יירוט
ב-15 במרץ 2021 יירטו מטוסי F-35I אדיר של חיל האוויר הישראלי 2 כטב"מי שאהד 197 שנשאו אקדחים ואמצעי לחימה לארגון הטרור חמאס. על פי נתיבי הטיסה, ההערכה היא כי יעד ההעברה היה שטחי יהודה ושומרון ורצועת עזה. זוהי הפלת בכורה עולמית ל-F-35. 

מקורות איראניים זיהו את הכטב"מים כשאהד 181 או כשאהד 191 וטענו שהדגם שאהד 197 לא קיים או שלא פורסם עד כה.

## גלריה

קובץ:IDF interception Iranian drones en route to Israel, March 2021. i.webm|ירוט שני המל"טים על ידי מטוסי אדיר
קובץ:IDF interception Iranian drones en route to Israel, March 2021. V.jpg
קובץ:IDF interception Iranian drones en route to Israel, March 2021. VI.jpg
קובץ:IDF interception Iranian drones en route to Israel, March 2021. VII.jpg


## ראו גם

* צמאד – כטב"ם איראני שהופל על ידי חיל האוויר הישראלי במבצע שומר החומות
* שאהד 141 – כטב"ם איראני שהופל על ידי חיל האוויר הישראלי בפברואר 2018

## קישורים חיצוניים

* 

## הערות שוליים

קטגוריה:HESA: כלי טיס בלתי מאוישים
יהונתן כהן

**יהונתן כהן** (נולד ב-16 במרץ 1979) הוא עיתונאי, שדרן כדורגל ומגיש טלוויזיה ישראלי.

## ביוגרפיה
כהן נולד בירושלים. גדל בגבעה הצרפתית ובבקעה. למד בבית הספר המסורתי ובתיכון לאמנויות. שירת ביחידת דובר צה"ל. השתחרר מהצבא בשנת 2001 ומשמש כקצין בדרגת רב-סרן במילואים. בעל תואר ראשון בחינוך, חברה וספורט מהמכללה האקדמית קריית אונו.

התחיל את דרכו בערוץ הספורט לאחר שחרורו מהצבא בשנת 2001. הוא שימש ככתב ב"חדשות הספורט", שדרן קווים, מגיש תוכניות ושדרן כדורגל. הגיש את התוכניות "חדשות הספורט", "שער השבת", "מועדון ספורט", "מועדון כדורגל FC", "אולפן פתוח" ו"אולפן הלילה" בערוץ הספורט.

כהן שידר את משחקי הליגה הלאומית בכדורגל. משדר את משחקי ליגת העל וגביע המדינה בכדורגל. כמו כן מגיש את ההסכת "עולים לרגל" יחד עם אסף אבולעפיה. ב-2022 הצטרף לצוות כאן 11 מהמונדיאל בקטר, ושידר את משחקי שלב הבתים ושמינית הגמר, לצד הפרשן אסף כהן.

מאז 2014 משדר כהן את משחקי גמר גביע המדינה בכדורגל (למעט שנת 2023), לצידו של הפרשן שלמה שרף.

לצד עיסוקו בתקשורת הספורט, כהן כתב בין השנים 2010–2020 את טור ביקורת האוכל "אוכלים צהריים", שפורסם בעיתון כל העיר ובאתר הארץ. ב-2022 החל להגיש את ההסכת הקולינרי "מדברים מהבטן", לצד עמית אהרנסון ונטע סלונים. כמו כן הוא מתקלט בערבי מוזיקה עברית. בשנת 2023 שידר בערוץ כאן 11 את משחקי נבחרת ישראל עד גיל 20, במסגרת הגביע העולם, לצד הפרשנית אושרת עיני. באולימפיאדת פריז 2024 שידר את משחקי נבחרת ישראל בכדורגל לצד איתי שכטר.

בשנת 2023 השתתף כהן בסרט לרוץ על החול בתפקיד עצמו, כשדרן ערוץ הספורט המשדר את משחקי ליגת העל.

יהונתן כהן הוא ממייסדי קטמון מועדון אוהדים ואוהד של הפועל ירושלים ווסטהאם יונייטד.

נשוי ואב לשלושה, מתגורר בתל אביב.

## קישורים חיצוניים

## הערות שוליים

קטגוריה:סגל ערוץ הספורט
קטגוריה:עיתונאים ישראלים
קטגוריה:בוגרי התיכון לאמנויות ע"ש צ'ארלס א' סמית'
קטגוריה:בוגרי הקריה האקדמית אונו
קטגוריה:חיילי צה"ל במלחמת חרבות ברזל
קטגוריה:ישראלים שנולדו ב-1979
סלמנקה (מדריד)

**סלמנקה** (בספרדית: **Salamanca**) הוא רובע במדריד, בירת ספרד. הרובע ממוקם צפונית מזרחית למרכז ההיסטורי של מדריד. נכון ל-2022 הרובע מונה כ-151,000 תושבים.

## גאוגרפיה
### סקירה כללית
הרובע נתחם בשדרת רקולטוס ושדרת קסטיאנה ממערב, ברחוב אלקלה ורחוב קאלה או'דונל מדרום, שדרת אבנדיה (M-30) ממזרח ורחוב מריה דה מולינה ושדרת אמריקה מצפון. הרובע משתרע על פני כ-5.39 קמ"ר.

### תתי אזורים
הרובע מחולק מנהלית ל-6 תתי אזורים (המכונים "באריוסס"):
* קסטלנה
* פואנטה דל בררו
* גויה
* גינדלרה
* ליסטה
* רקולטוס

## דמוגרפיה
נכון ל-2022 הכיל הרובע כ-150,775 תושבים שחיו ב-58,742 יחידות מגורים שונות, כאשר צפיפות האוכלוסין ברובע הייתה 279 נפשות לדונם.

## כלכלה
הרובע הוא אחד מהאזורים האמידים והיוקרתיים ביותר במדריד, כאשר יוקר המחיה ברובע גבוה יחסית והנדל"ן שבו הוא מהיקרים ביותר בעיר.

ברובע נמצאות מספר גבוה למדי של נציגויות דיפלומטיות, כמו למשל שגרירות שווייץ, שגרירות צרפת, שגרירות ארצות הברית, ושגרירות איטליה.

בסלמנקה נמצא גם בית הספר למנהל עסקים IE Business School המדורג בין עשרת בתי הספר לעסקים המובילים בעולם.

אחד מהאתרים המתוירים ביותר ברובע היא זירת מלחמות השוורים "לס ונטאס".

## גלריית תמונות

Antiguas Escuelas Aguirre (Madrid) 05.jpg|הבית הערבי
Calle de Alcalá 151 (Madrid) 01.jpg|רחוב אלקלה
Paseo de la Castellana (Madrid) 44.jpg|שדרת קסטיאנה
Plaza de Toros de Las Ventas (Madrid) 02.jpg|זירת השוורים לס ונטאס
Museo_Arqueológico_Nacional_(34583977144).jpg|המוזיאון הלאומי לארכאולוגיה


## קישורים חיצוניים

קטגוריה:מדריד
טובה קליינר-סדן

**טובה קליינר-סדן** היא מעצבת תלבושות תיאטרון וציירת ישראלית. סדן הציגה תערוכות יחיד ותערוכות קבוצתיות במספר גלריות בארץ ובארצות הברית ועיצבה תלבושות עבור הבימה, התיאטרון הקאמרי, תיאטרון באר שבע, להקת ענבל ועוד.

## קורות חיים

טובה קליינר-סדן נולדה בשנת 1937 בגרמניה. בין השנים 1955–1959 למדה סדן אופנה ותלבושות לתיאטרון בפריז ובקונסטאקדמי במינכן, ולאחר עלייתה לישראל השתלמה במכון אבני. בשנת 1960 עלתה סדן לישראל ומייד לאחר מכן עיצבה את התלבושות עבור ההצגה 'רוזנים ואביונים' של התיאטרון הקאמרי בבימוי אריה נבון. על פי סדן, היא בחרה לעסוק בעיצוב תלבושות לתיאטרון, ולא בעיצוב אופנה, בשל מגוון הסגנונות והתקופות בתיאטרון, ואי קיום התלות בעיצובים של אחרים. שיתוף הפעולה שלה עם התיאטרון הקאמרי נמשך גם בשנים הבאות, כאשר ב-1964 היא עיצבה תלבושות עבור ההצגה 'אדם לכל עת', וב-1968 עבור 'הנרי הרביעי', בשיתוף תיאטרון חיפה וכן 'הבתולה מרומא' ב-1969. בשנות השבעים החלה סדן לעצב תלבושות עבור תיאטרון החאן בירושלים. בשנת 1979 עיצבה סדן תלבושות עבור 'תעלולי נישואין' בתיאטרון הבימה, עבורו עיצבה תלבושות לעוד ארבע הצגות. באותה שנה הציגה סדן את תערוכת ציוריה הראשונה. בשנת 1980 הכינה סדן תלבושות עבור המחול "אגדה בחולות" בהפקת להקת ענבל.

בשנות השמונים, בעודה ממשיכה לעצב תלבושות עבור הקאמרי, הציגה סדן תערוכת ציורים בבית אגודת הציירים בתל אביב. בשנת 1982 השתלמה סדן בפראט גראפיק סנטר בניו יורק. בשנת 1983 עיצבה את התלבושות עבור ההצגה 'תופים בלילה' של תיאטרון באר שבע, בבימוי מיכה לבינסון, וכן עבור האופרה "זיסקינד פון טרימברג" של מרק קופיטמן. באותה תקופה הציגה סדן את תערוכתה הראשונה בניו יורק; ציוריה התאפיינו בשימוש בחומרים מן הטבע כגון חול שיצרו דימויי נוף מופשטים, ובחומרים בלתי קונבנציונליים כגון ממחטות נייר על מצע עץ. כמו כן השתתפה סדן בתערוכה קבוצתית של אמנים ישראלים בסן פרנסיסקו. בשנת 1986 הציגה סדן בתערוכה נוספת, בגלריה בשדרת מדיסון. לאחר מכן עיצבה סדן תלבושות עבור 'מירלה אפרת' ו'מעגל הגיר הקווקזי' מבית הבימה.

בשנת 1989 השתתפה סדן בתערוכה "הצד האחר - הבטים במימד הטרנסצנדטלי אצל אמנים ישראליים" בבית יד לבנים בפתח תקווה. בשנת 1990 עיצבה סדן תלבושות עבור ההצגות 'להרוג את הזמן' ו-'החולה המדומה' מבית הקאמרי. באותה שנה הציגה סדן תערוכת יחיד בגלריה טובה אוסמן. בדומה לתערוכותיה הקודמות גם תערוכה זו המתמקדה בדימויי נוף; ברם, נעשה שימוש רב יותר בצבעים מבחומרים טבעיים, והדימויים אותם ציירה היו פחות מופשטים. ב-1994 עיצבה סדן את התלבושת להצגה 'תמול שלשום' בקאמרי, והציגה את תערוכת היחיד 'נוף רעיוני' בגלריה נלי אלמן. בשנת 1996 עיצבה תלבושות עבור תיאטרון באר שבע, והעלתה תערוכת יחיד נוספת בגלריה של טובה אוסמן. שנה לאחר מכן השתתפה סדן יחד עם אחותה, הקרמיקאית אסתר בק בתערוכה 'דרך החומר' בגלריית הקרמיקה 'שלוש שלושים' בתל אביב. בשנת 2002 ביצעה סדן תחקיר ועריכה עבור ההצגה 'ליקוי מאורות' שהפיק תיאטרון הספרייה. בשנת 2008 הוצגו תלבושות בעיצוב סדן בתערוכה "הצגת אופנה" בתיאטרון ירושלים. ב-2011 הוצגו תלבושותיה בשנית בתערוכה "מאחורי הקלעים" במגדל שלום. בשנת 2021 קיימה סדן בשנית שיתוף פעולה עם אסתר בק, במסגרת התערוכה LIFE LINE בגלריה BY5 בתל אביב.

## קישורים חיצוניים
* האתר הרשמי של טובה סדן
* 
* 
* 

## הערות שוליים

קטגוריה:ישראליות שנולדו ב-1937
מארו

**מריאנה סקה** (בפורטוגזית: **Mariana Secca**; נולדה ב-30 באוקטובר 1994) הידועה בשם הבמה שלה **מארו** היא זמרת פורטוגזית. מארו נבחרה לייצג את פורטוגל באירוויזיון 2022 שהתקיים בטורינו שבאיטליה, בו דורגה במקום התשיעי עם 207 נקודות (171 מהשופטים ו-36 מהקהל).

## ביוגרפיה
מארו נולדה בשם מריאנה סקה לאב ממוצא איטלקי. היא למדה במכללת ברקלי למוזיקה בבוסטון ולאחר מכן עברה להתגורר בלוס אנג'לס על מנת להתחיל שם את הקריירה המוזיקלית שלה. ב-2018, עם יציאת סדרת אלבומים, תפסה את תשומת ליבו את ג'ייקוב קולייר, אשר העניק לה חשיפה בינלאומית.

ב-21 בינואר 2022, הוכרזה השתתפותה של מארו במהדורה ה-56 של פסטיבל דה קנסאו, תחרות מוזיקלית בפורטוגל המשמשת לבחירת הנציג הפורטוגלי לאירוויזיון. היא הופיעה בגמר של התחרות ב-12 במרץ עם השיר "Saudade, saudade", ניצחה בתחרות ונבחרה לייצג את פורטוגל באירוויזיון 2022 בטורינו. ב-10 במאי 2022 ביצעה מארו את "Saudade, saudade" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-14 במאי הופיעה מארו בגמר התחרות. עם תום הקראת התוצאות היא דורגה במקום התשיעי עם 207 נקודות (171 מהשופטים ו-36 מהקהל).

## קישורים חיצוניים

## הערות שוליים

קטגוריה:זמרות פורטוגזיות
קטגוריה:משתתפי אירוויזיון 2022
קטגוריה:נציגי פורטוגל באירוויזיון
קטגוריה:זמרים פורטוגזים
קטגוריה:פורטוגזיות שנולדו ב-1994
קטגוריה:פורטוגזים שנולדו ב-1994